1.	SLAID

Austatud komisjon. 
Lugupeetud kohalviibijad. 

Minu seminaritöö teemaks on : “Tõlketarkvarad. Andmekorje lisamoodul Trados 6.0-le”. Valisin käesoleva teema kuna vastavasisulisi eestikeelseid materjale leidub vähe ning need ei anna kokkuvõtlikku ülevaadet kaasaaegsetest tõlketarkvaradest. Samuti osutus teema valikul määravaks TPÜ filoloogiaosakonna kirjaliku tõlke eriala magistrandi Monika Kreinini soov luua andmekorjemoodul Trados 6.0 jaoks, millega kogutud andmeid saaks ta kasutada oma magistritöös.

2.	SLAID

Töö on jaotatud kahte ossa:
 
Teoreetiline osa tutvustab ülevaatlikult kaasaaegseid tõlketehnoloogiaid – keskendudes peamiselt arvutipõhistele tõlkevahenditele. 
Pikemalt peatutakse selle tehnoloogia alla kuuluvate vahendite tutvustamisel, pöörates erilist tähelepanu tõlkemälule. 
Samuti annab töö teoreetiline osa ülevaate kolmest juhtivast tõlketarkvara paketist. 

Töö praktiline osa on kirjeldus andmekorjemooduli loomisest Trados 6.0-li jaoks. See koosneb:
•	ülesande püstitusest
•	töömeetodite valikust
•	loodud mooduli täiendamise ja parandamise kirjeldusest
•	mooduli rakendamise tulemuste kirjeldusest

3.	SLAID

Andmekorjemooduli loomine algas ülesande püstitusest, mis põhines tellija esialgsetel nõudmistel:

ÜLESANNE:
Luua MS Word 2000 jaoks koos Trados 6.0–ga töötav andmekorjemoodul, mis lisab andmebaasi tellija poolt määratud andmeid Trados 6.0 tõlkesegmentide kohta. 
Mooduli kood peab olema kommenteeritud, kasutajale tuleb luua abidokumentatsioon 
Lisatingimusena peab loodav moodul töötama kasutajale märkamatult.

4.	SLAID

Andmekorjemooduli programmeerimiskeeleks valisin MS Office 2000-ga kaasasoleva Visual Basic for Applications’i kuna samas keeles on realiseeritud Trados 6.0 Workbench’i makrod ning andmekorjemooduli töö seisneb parajasti aktiivse MS Word’i dokumendi sisus aset leidvate muutuste jälgimisel. 
Andmebaasiks valisin MS Accessi, sest tellijal oli sellega olemas varasem kogemus ning see on hästi ühilduv VBA’ga.

Mooduli loomine toimus järgmiste põhimõtete kohaselt:
1.	Määrati kindlaks tellija vajadused ja soovid
2.	Loodi mooduli üldmudel
3.	Lisati vajalikud funktsioonid
4.	viidi läbi testimine
5.	loodi levituspakk

Kuna tellija vajadused funktsionaalsuse osas mooduli loomise ajal mitmeid kordi muutusid täideti punkte 3, 4 ja 5 mitmeid kordi lühikeste iteratsioonide kaupa. Iga iteratsiooni lõpus sai kasutaja testimiseks uue versiooni loodud moodulist

5.	SLAID

Reaalselt läks töösse neljanda iteratsiooni järel valminud mooduli versioon 2.0. mis paigaldati Eesti Õiguskeele Keskuse tõlkijate arvutitesse.
Valminud moodul lisab andmebaasi iga avatud tõlkesegmendi kohta:

1. Originaalteksti sõnade arvu
2. Originaalteksti märkide arvu (koos tühikutega)
3. Pakutud tõlke sõnade arvu
4. Pakutud tõlke märkide arvu (koos tühikutega)
5. Pakutud tõlke sobivusprotsendi
6. Kasutaja poolse tõlke sõnade arvu
7. Kasutaja poolse tõlke märkide arvu (koos tühikutega) 
8. Segmendi avamise aja
9. Segmendi sulgemise aja
10. Kas pakutud tõlget muudeti
11. Kasutajanime, millega on operatsioonisüsteemi sisselogitud

Hiljem valmis ka versioon 2.1 mis sisaldas väikesemahulisi parandusi, ning mida testiti tellija soovil ka MS Office XP jaoks. Hetkel kasutatakse seda versiooni 5 tõlkija töö kohta käivate andmete kogumiseks.

6.	SLAID

Leian, et püstitatud ülesande võib lugeda täidetuks, sest:

1. Tellija nõuetele vastav andmekorjemoodul on loodud
2. Abidokumentatsioon tellijale on valminud
3. Mooduli programmikood on kommenteeritud ning tellija poolt heaks kiidetud
4. Tellija esialgse hinnangu kohaselt on mooduli poolt korjatavad andmed tõesed ning statistiliselt töödeldavad.

7.	SLAID

Leian, et käesolev projekt oli heaks õppeülesandeks ning kasulikuks kogemuseks, mis andis teadmisi iseseisva tarkvaraarendusprojekti läbiviimise ning nii tellija kui kolmanda osapoolega suhtlemise kohta.

TÄNAN KUULAMAST